paragraph_text: Etnografsku građu čine: kompletna stolarska radionica, kućni inventar, košare, metalno i zemljano posuđe, namještaj, predmeti tradicijskoga gospodarstva, tradicijski tekstil, alat, oružje, ribarski pribor i oruđe, predmeti vezani za pomorstvo, a kulturno-povijesnu: pokućstvo, zrcala, ure, posuđe, slike, fotografije, razglednice, knjige, glazbala i dokumenti. Stalni postav koncipiran je prema cjelinama: ribarski pribor; stara dalmatinska kuhinja, radna soba starog kapetana, stolarska radionica, glazbeni instrumenti i lapidarij.